**Химикотехнологичен и металургичен университет**

**София 1756, бул. „Св. Климент Охридски” № 8**

**Съюз на химиците в България**

**1000 София ул. ”Г. Раковски”, №108**

**СТАТУТ**

**на конкурса за наградата „Акад. Иван Юхновски“**

**„За изявен млад учен в областта на органичната химия“**

Конкурсът за наградата „Акад. Иван Юхновски“ на Химикотехнологичния и металургичен университет и Съюза на химиците в България „***За изявен млад учен в*** ***областта на органичната химия"*** е национален и се провежда ежегодно. Наградата се дава на млад български учен, на възраст до 35 г., за изследвания в областта на органичната химия, извършени от него в България. Участието в конкурса за наградата става чрез представяне на излезли от печат през изтеклата година /или приети за печат с документ/ научни публикации . Публикациите трябва да са в научни списания или като пълен текст в сборник от научна среща /конгрес, симпозиум и пр./. Могат да се представят и други документи за кандидата - участия в конгреси, симпозиуми и др. през периода, за който се присъжда наградата. Публикациите могат да бъдат във всички области на органичната химия. За оценяването се прилагат общоприетите критерии за оценка на научните изследвания – реален научен принос,оригиналност на идеята, качество и задълбоченост на осъществяването й, обем на изследванията, вид и ниво на списанието, в което са публикувани.

**Срокът за представянето на всички документи е последният работен ден на месец април всяка година**.

Наградата е индивидуална и се присъжда само на един участник в конкурса. Тя се състои в грамота и парична сума от 1 000 (хиляда) лева. ( Ако е необходимо размерът на сумата може да бъде актуализиран).

Наградата е национална и се дава от ХТМУ, който заедно със Съюза на химиците в България, имат грижата за нейното популяризиране и провеждане на конкурса за получаването й. Оценката на представяните за наградата научни публикации и определянето на носителя на наградата се извършва от Академичния съвет на Химикотехнологичния и металургичен университет със съдействието на Съюза на химиците в България.

Наградата ще се връчва със съответна грамота на Празника на ХТМУ ( вторият петък на месец юни).

Редът за организирането на конкурса за наградата се регламентира с Правилник.

Статутът и Правилникът са приети с решение на Академичния съвет на ХТМУ от

08 февруари 2017 г.

Ректор на ХТМУ : .............. Председател на СХБ:....... Дарител:...............

Проф. д-р. инж. М. Георгиев Проф. дн.В.Бешков Акад.Ив.Юхновски

**ПРАВИЛНИК**

**за организиране на конкурса за наградата „Акад. Иван Юхновски“**

**„За изявен млад учен в областта на органичната химия“**

**от Химикотехнологичния и металургичен университет**

**и Съюза на химиците в България**

Конкурсът за наградата „Акад. Иван Юхновски“ на ХТМУ и СХБ „***За изявен млад учен в*** ***областта на органичната химия***" е национален и се провежда ежегодно. Победителят получава грамота и парична награда от 1 000 ( хиляда) лева.

**1. Условия за участие в конкурса**

*1.1. Участници*

- Участниците в конкурса трябва да са български граждани и да не са навършили

35 години към крайната дата за представяне на документите - последният работен ден на месец април.

- Наградата е индивидуална.

*1.2. Документи:*

- Документи за участие в конкурса трябва да бъдат представени в два екземпляра:

Научни публикации, излезли от печат /или приети за печат с документ/ през предходната година и м. януари на годината на конкурса. Те трябва да са в научни списания или като пълен текст в сборници от научни срещи/конгрес, симпозиум и пр./. Публикациите могат да бъдат във всички области на органичната химия. Изследванията, обект на публикациите, трябва да са извършени от кандидата в България. За оценяването се прилагат общоприетите критерии за оценка на научните изследвания **- реален научен принос ,новост на идеята, качество и задълбоченост на осъществяването й, обем на изследванията, вид и ниво на списанието, в което са публикувани. Специално внимание ще се обръща на степента на участие на младия учен, кандидат за наградата, в изработването на представените научни трудове, както и на вида на евентуалното му участие в научни срещи и тяхното ниво.**

- Други документи за кандидата – участия в конгреси, симпозиуми и др. през периода, за който се присъжда наградата.

- Автобиография

**2. Срокове**

Документите за участие в конкурса трябва да бъдат представени до края на последния работен ден на месец април в ХТМУ,

София, бул.”Св. Климент Охридски“ № 8, сграда А, стая 205

Постъпилите материали се разглеждат и оценяват от тричленно жури, определено от Ректора на ХТМУ, преди изтичането на срока за подаване на документите .Академичният съвет на Химикотехнологичния и металургичен университет разглежда кандидатурите и съвместно с представители на Съюза на химиците в България определя носителя на наградата до 5 юни.

Наградата се обявява и връчва на тържеството по случай Празника на ХТМУ ( вторият петък на месец юни).

Ректор на ХТМУ: Председател на СХБ: Дарител :

Проф. д-р.инж.М.Георгиев Проф.дн В.Бешков Акад.И.Юхновски